《水龙吟》
元代·刘敏中

牡丹何可无言，广平曾有梅花赋。蹉跎老矣，愁多欢少，花开人去。

黄绢飞来，分明却见，旧家风度。是东皇，唤取玉堂仙伯，要长在、花间住。

惭愧相思千里，也看同去年崔护。诗盟酒伴，吟看醉绕，应无重数。

寂寞江亭，青山不断，碧云将暮。对夕阳老树，悠然北望，诵天香句。

作者简介：刘敏中(1243～1318) 元代文学家，字端甫，山东省济南市章丘市人。自幼卓异不凡,曾任中书掾、兵部主事、监察御史等职,因弹劾秉政的桑哥，辞职归乡。后又入为御史、御史都事、翰林直学士，兼国子祭洒、翰林学士承旨等，还曾宣抚辽东山北,拜河南行省参政等。刘敏中一生为官清正,以时事为忧。敢于对贵□横暴绳之以法，并上疏指陈时弊。仕世祖、成宗、武宗三朝，多为监察官，受到皇帝的嘉纳。